Diari Oficial de la Generalitat Valenciana


Sumari del DOGV 4860, del 11-10-2004 (2004/10179)

RESOLUCIÓ de 4 d'octubre de 2004, de la Universitat d'Alacant, per la qual es convoquen a concurs places de personal docent i investigador en règim de contractació laboral per al curs 2004/2005.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4860

Data del DOGV
:   11-10-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/10476


Data del document
:   04-10-2004

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 4 d'octubre de 2004, de la Universitat d'Alacant, per la qual es convoquen a concurs places de personal docent i investigador en règim de contractació laboral per al curs 2004/2005. [2004/M10122]
  
En compliment del que disposa el Decret 174/2002, de 15 d'octubre (publicat en el DOGV de 22), del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, aquest Rectorat ha resolt convocar a concurs les places de personal docent i investigador en règim de contractació laboral que es relacionen en l'annex I d'aquesta resolució, d'acord amb les següents bases:
  
Primera. Normes generals
  
Aquests concursos es regiran pel que disposa el capítol I del títol IX de la Llei Orgànica 6/2001, de 21 de desembre, d'universitats (BOE de 24), pel Decret 174/2002, de 15 d'octubre (publicat en el DOGV de 22), del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, pels acords del Consell de Govern aplicables, i la resta de normativa de general aplicació.
  
Segona. Requisits
  
2.1. El compliment dels requisits per a concursar a cada una de les figures del personal docent i investigador contractat laboral, relacionats en els apartats 2.2 i 2.3 següents, haurà d'estar referit sempre a la data d'expiració del termini fixat per a sol·licitar la participació en el concurs i mantenir-se fins a la data de formalització del contracte.
  
2.2. Requisits de caràcter general:
  
a) Tenir complits els 18 anys i no haver complit l'edat de jubilació.
  
b) Estar en possessió o en condicions d'obtenir el títol acadèmic exigit per a cada figura. En cas d'haver fet els estudis fora de l'Estat espanyol la titulació acadèmica haurà d'estar homologada pel Ministeri d'Educació i Ciència. En cas de candidats amb títols de la Unió Europea hauran de presentar bé l'homologació o bé la credencial de reconeixement dirigit a l'exercici de la professió de professor d'universitat.
  
c) No patir malaltia o discapacitació física o psíquica que li impedisca l'exercici de les funcions corresponents.
  
d) No haver sigut separat del servici ni inhabilitat per a l'exercici de funcions públiques o exercir càrrecs o funcions declarats incompatibles amb la docència. Així mateix, l'exercici de les places convocades quedarà sotmés a la Llei 53/1984, de 26 de desembre, i a les normes de desenvolupament, en matèria d'incompatibilitats. Els aspirants que no tinguen nacionalitat espanyola no podran estar sotmesos a sanció disciplinària o condemna penal que impedisca, en el seu estat, l'accés a la funció pública.
  
e) Els aspirants que no siguen de nacionalitat espanyola hauran de tenir un coneixement del castellà adequat per al desenvolupament de les seues funcions.
  
f) Els aspirants que sol·liciten plaça en què s'establisca l'ensenyança en valencià serà necessari el coneixement del valencià del nivell mitjà.
  
2.3. Requisits de caràcter específic de cada figura:
  
a) Per a places d'ajudant:
  
a.1) Haver superat totalment les matèries d'estudi que s'exigisquen per a l'obtenció del grau de doctor.
  
a.2) La Universitat no podrà contractar com a ajudant a qui a l'entrada en vigor de la Llei Orgànica 6/2001, de 21 de desembre, d'Universitats, es trobara contractat en qualsevol universitat pública com a ajudant.
  
b) Per a places de professor ajudant doctor:
  
b.1) Ser Doctor que acredite haver desenvolupat almenys durant, dos anys activitats docents o d'investigació en centres no vinculats a la Universitat contractant, i durant els quals no hagen mantingut cap relació contractual, estatutària o com a becari amb aquesta. Els ajudants i professors associats que a l'entrada en vigor de la LOU estigueren en possessió del títol de doctor, no els resultarà aplicable la desvinculació de la Universitat contractant durant dos anys.
  
b.2) Disposar de l'avaluació positiva de la seua activitat feta per l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
  
c) Per a places de professor associat:
  
c.1) Ser especialista de competència reconeguda i acreditar estar exercint, fora de l'àmbit universitari, una activitat remunerada laboral, professional o en l'administració pública, per a la qual capacite el títol acadèmic que tinga l'interessat, durant un període mínim de tres anys dins dels cinc anteriors.
  
c.2) La Universitat no podrà contractar com a professor associat personal docent i investigador funcionari en actiu qualsevol que siga la Universitat en què preste els seus serveis, ni les altres persones pertanyents a la comunitat universitària d'aquesta Universitat d'Alacant.
  
d) Per a places de professor visitant, els candidats podran trobar-se en alguna de les situacions següents:
  
d.1) Ser professor i investigador de competència reconeguda, procedent d'altres Universitats i centres d'investigació públics i privats, tant espanyols com estrangers, que mantinguen, en la situació que legalment corresponga, la seua vinculació laboral o funcionarial amb els centres de procedència i n'obtinguen la autorització corresponent dels mateixos.
  
d.2) Ser doctor titulat per altres universitats i no estar vinculat laboral o estatutàriament amb aquestes, sempre que hagen sigut avaluats amb informe favorable per la Comissió Valenciana d'Acreditació i Avaluació de la Qualitat.
  
En cas de mancar d'aquest informe, la contractació quedarà supeditada a obtenir-lo en el pròxim procés avaluador; en cas de no obtenir-lo es cancel·larà el contracte subscrit.
  
Tercera. Sol·licituds
  
Els qui vulguen prendre part en els concursos presentaran, per cada plaça sol·licitada, la corresponent instància segellada, bé en el Registre General de la Universitat o bé per qualsevol de les formes previstes en l'art. 38 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, en el termini de 10 dies hàbils a partir de l'endemà de la publicació d'aquesta convocatòria en el Diari Oficial de la Generalitat Valenciana. Aquesta instància, que s'ajustarà al model annex II d'aquesta convocatòria, anirà acompanyada de la documentació que a continuació es detalla:
  
3.1. Per cada plaça sol·licitada:
  
D'acord amb l'art. 34.1.1 de la Llei 12/1997, de 23 de desembre, de Taxes de la Generalitat Valenciana (DOGV del 29), resguard que justifique el pagament de 21.16 euros, en concepte d'admissió a proves, que s'ingressaran, en efectiu o per mitjà de transferència bancària, en la Caja de Ahorros del Mediterráneo (FPQ-8985), en el compte número 28325803/71 de l'oficina 3191, DC 11, referenciant junt amb el nom i cognoms, el número de DNI, el número de comissió de selecció i el número de la plaça.
  
3.2. Traducció de documents.
  
Aquells documents acreditatius dels requisits presentats en un idioma distint d'algun dels oficials a la Comunitat Valenciana, hauran d'anar acompanyats de traducció jurada.
  
3.3. Per cada comissió de selecció:
  
3.3.1. Per a totes les categories:
  
a) Un currículum, segons model de l'annex III.
  
b) Fotocòpia del DNI o en cas d'estrangers, del document que n'acredite la identitat i data de naixement.
  
c) Fotocòpia del títol acadèmic que corresponga, d'acord amb els requisits de cada figura.
  
d) Fotocòpia dels certificats acadèmics, en la qual consten les qualificacions obtingudes en les titulacions oficials que tinga (si no es presentara no podrà ser valorada en l'apartat corresponent del barem).
  
e) En cas de tractar-se d'una plaça en què s'establisca l'ensenyança en valencià, s'aportara fotocòpia del certificat corresponent al nivell mitjà, expedit per la Junta Qualificadora, o documentació de l'homologació d'aquest nivell expedida pel Servei de Normalització Lingüística d'alguna de les universitats de l'àmbit lingüístic català.
  
3.2.2.Per a les figures a continuació indicades, a més:
  
a) Places d'ajudant:
  
Fotocòpia del certificat diploma acreditatiu dels estudis avançats fets, expedit per la universitat corresponent, d'acord amb l'article 6.2. del Reial Decret 778/1998, de 30 d'abril, pel qual es regula el tercer cicle d'estudis universitaris, l'obtenció i expedició del títol de doctor i altres estudis de postgrau (BOE d'1 de maig) o document equivalent.
  
En cas d'haver prestat servicis en alguna universitat pública, fotocòpia del full de serveis prestats.
  
b) Places de professor ajudant doctor:
  
Fotocòpia de l'avaluació positiva de la seua activitat feta per l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
  
Document que acredite, almenys, dos anys d'activitat docent o d'investigació en centres no vinculats a la Universitat d'Alacant.
  
En cas d'haver prestat servicis en alguna Universitat pública, fotocòpia del full de serveis prestats.
  
c) Places de professor associat:
  
Fotocòpia d'acreditació, datada en el termini de presentació d'instàncies d'aquesta convocatòria, en la qual conste l'activitat remunerada laboral, professional o en l'administració pública actual i que comprenga un període mínim de tres anys dins dels cinc anys immediatament anteriors a través d'un dels documents següents:
  
c.1) Fotocòpia de l'informe de vida laboral expedit per la Tresoreria General de la Seguretat Social o document que comprenga els mateixos extrems continguts en este informe de vida laboral expedit per la Mutualitat de Previsió Social del col·legi professional corresponent, d'acord amb la disposició addicional quinzena de la Llei 30/1995, de 8 de novembre, d'Ordenació i Supervisió de les Assegurances Privades.
  
c.2) Cas de ser empleats públics (funcionaris o contractats), fotocòpia del certificat de serveis prestats.
  
c.3) Qualsevol documentació admissible en dret, que prove fefaentment que s'ha fet l'activitat esmentada amb caràcter retribuït.
  
d) Places de professor visitant, segons la situació dels candidats:
  
d.1) Fotocòpia del Full de servicis o document anàleg datada en el termini de presentació d'instàncies d'aquesta convocatòria, en la qual conste la condició de professor i investigador d'altres universitats o centres d'investigació públics o privats i la seua vinculació laboral o funcionarial amb aquests.
  
d.2) Fotocòpia del títol de doctor i, si escau, fotocòpia de l'informe favorable de la Comissió Valenciana d'Acreditació i Avaluació de la Qualitat. Per als candidats amb títols de fora de l'Estat espanyol no serà d'aplicació el requisit general arreplegat en la base 2.2 b).
  
Quarta. Protecció de dades personals
  
Les dades de caràcter personal arreplegats en els documents aportats pels aspirants quedaran incloses en el fitxer automatitzat, el responsable del qual és el Gerent de la Universitat d'Alacant. La Universitat es compromet a no fer un ús de les dades personals arreplegades diferent d'aquell per al que han sigut sol·licitades, d'acord amb la Llei Orgànica 15/1999, de 13 de desembre, de Protecció de Dades.
  
La Universitat d'Alacant informa sobre la possibilitat d'exercir els drets d'accés, rectificació, cancel·lació i, si escau, d'oposició, d'acord amb l'article 5 de la Llei; drets que han de ser exercits, per escrit, davant del secretari general d'aquesta Universitat.
  
Cinquena. Relació d'admesos i exclosos
  
5.1. En els 10 dies naturals següents a la finalització del termini de presentació d'instàncies, es publicarà la relació provisional d'admesos i exclosos en el tauler d'anuncis de l'edifici de Rectorat i Serveis Generals d'aquesta Universitat. A partir de l'endemà de la publicació els interessats tindran un termini de cinc dies hàbils per a la presentació d'esmenes o reclamacions.
  
5.2. Una vegada resoltes es publicarà la relació definitiva d'admesos i exclosos, en el mateix tauler.
  
5.3. D'acord amb el que preveu l'art. 59.5.b) de la Llei 30/1992, de 26 novembre, modificada per la Llei 4/1999, aquestes publicacions substituiran la notificació personal als interessats i produiran els mateixos efectes.
  
5.4. Aquells que resulten exclosos en la relació definitiva podran sol·licitar el reintegrament de les taxes per mitjà d'instància dirigida al vicerector de Planificació i Assumptes Econòmics de la Universitat d'Alacant, en la qual es faran constar les dades de tipus bancari on es farà efectiva la transferència.
  
Sisena. Comissions de selecció
  
6.1. Els concursos seran jutjats per les corresponents comissions de selecció, que, segons l'acord aprovat en el Consell de Govern, de 20 de desembre de 2002, estaran integrades per cinc membres de ple dret, més un representant per cada sindicat amb representació en la mesa negociadora que tindrà veu però no vot.
  
6.2. Els cinc membres de ple dret seran:
  
- El degà/a de la facultat o director/a de l'escola, que actuarà de president. Per delegació, o en condició de president suplent, el vicedegà, en tot cas, del centre a què es trobe adscrita la plaça.
  
- El secretari/a del centre a què es trobe adscrita la plaça, que actuarà com a secretari de la comissió. Suplent: un vicedegà.
  
- El director del departament a què pertanga la plaça. Suplent: el secretari del departament o el subdirector.
  
- Dos membres proposats pel departament entre catedràtics o titulars pertanyents a l'àrea de coneixement i, si no n'hi ha, a àrees afins segons establix el Reial Decret 774/2002, de 26 de juliol, que regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius (BOE de 7 d'agost).
  
6.3. La composició concreta de cada comissió de selecció es farà pública pel president corresponent en el tauler d'anuncis del centre a què pertany la plaça, amb anterioritat a l'inici de les seues actuacions.
  
Setena. Barems.
  
7.1. Els concursos de places de professor ajudant doctor seran jutjats d'acord amb el barem general Annex V aprovat en Consell de Govern.
  
7.2. Els concursos per a la resta de places seran jutjats d'acord amb els barems generals, Annexos IV, VI i VII, aprovats en Consell de Govern.
  
7.3. La comissió de selecció, quan així ho estime, podrà sol·licitar la presentació dels originals corresponents de tots els mèrits que hagen al·legat els aspirants en el currículum. Si escau, aquesta comissió podrà acordar la realització d'una entrevista o prova als aspirants a la plaça.
  
Huitena. Resolució del concurs
  
8.1. En els barems generals a què fa referència la base 7.2. s'estableix la puntuació mínima per a l'adjudicació d'una plaça.
  
8.2. La comissió de selecció a partir de la valoració dels concursants elaborarà l'acta de valoració inicial de la plaça corresponent, que contindrà la proposta de provisió a favor del mateix nombre de candidats que places a cobrir.
  
Aquesta acta es farà pública en el tauler d'anuncis del centre corresponent i inclourà la relació d'aspirants admesos amb les qualificacions obtingudes en tots els apartats del barem i la puntuació final. Contra aquestes es pot presentar reclamació davant de la mateixa comissió en el registre del centre en el termini de cinc dies hàbils comptadors des de l'endemà de la publicació.
  
8.3. Resoltes les reclamacions, en un termini màxim de 5 dies comptadors des de l'endemà de la data final de presentació d'aquestes, o transcorregut el termini sense que s'hagen produït, la comissió elevarà proposta de resolució definitiva al vicerector d'Ordenació Acadèmica i Professorat, que resoldrà l'adjudicació definitiva que es farà publica en el tauler d'anuncis del Rectorat i Serveis Generals, amb l'assentament en el Registre General de la Universitat.
  
Si les comissions no expressen la seua voluntat en sentit contrari es constituirà, amb els aspirants que aconseguisquen el mínim establit, per orde de puntuació de major a menor, una borsa de treball per al curs acadèmic que es convoque la plaça. Aquesta bossa podrà utilitzar-se per a satisfer provisionalment necessitats de docència sobrevinguda en places de les mateixes característiques.
  
8.4. Aquestes publicacions substituiran la notificació personal als interessats i produirà els mateixos efectes, d'acord amb el que preveu l'article 59.5.b) de la Llei 30/1992, de 26 novembre, modificada per la Llei 4/1999.
  
8.5. El termini per a la publicació de l'acta de valoració inicial serà d'un mes comptador des de l'endemà a la publicació de la relació definitiva d'admesos i exclosos, i podrà ampliar-se, d'acord amb l'article 49.1 de la Llei 30/1992, de 26 de novembre, modificada per la Llei 4/1999, fins a 15 dies hàbils més, sempre que la petició del president de la comissió de selecció corresponent dirigida al vicerector d'Ordenació Acadèmica i Professorat, es formule d'acord amb el que estableix l'apartat tercer de la dita disposició.
  
Transcorregut el termini sense que s'haja fet la publicació, el vicerector d'Ordenació Acadèmica i Professorat declararà conclòs el procediment.
  
Novena. Recurs d'alçada
  
Contra l'adjudicació definitiva, es podrà interposar recurs d'alçada davant de la Comissió d'Ordenació Acadèmica i Professorat en el termini d'un mes, conforme als articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999; el dit termini es computarà a partir de la publicació de la mateixa en el tauler d'anuncis de Rectorat i Servicis Generals d'aquesta Universitat.
  
Deu. Firma del contracte
  
10.1. Els contractes laborals del personal docent i investigador es formalitzaran per escrit d'acord amb el model que a l'efecte ha aprovat el Consell de Govern d'aquesta Universitat.
  
10.2. Les retribucions s'establiran d'acord amb el que regula el Decret 174/2002, de 15 d'octubre, del Govern Valencià, considerant aquelles variacions que aproven els òrgans competents d'aquesta Universitat, segons s'arreplega en l'annex VIII.
  
10.3. La duració dels contractes vindrà especificada en l'annex I de la convocatòria. En el cas de les places en què s'indique duració «condicionada», s'entendrà que són places la finalització de contracte del qual es produirà bé a 30 de setembre del 2005, o bé en la data en què acabe la causa que va donar lloc a la creació de la plaça convocada i que es detalla, si aquesta es produeix en data anterior.
  
10.4. En el termini de 15 dies hàbils des de la publicació de l'adjudicació definitiva, el candidat proposat, haurà d'acreditar en la Unitat de Gestió de Personal Docent i Investigador amb documents originals que complix els requisits relacionats en la base 2, i haurà de formalitzar el contracte i/o alta en el règim de la Seguretat Social corresponent.
  
10.5. Cas de no formalitzar el contracte en el termini establit en esta base, per causa imputable a l'interessat, el candidat proposat decaurà en el seu dret, llevat que aquest termini haja sigut ampliat, a petició motivada de l'interessat formulada amb anterioritat a l'expiració d'aquest, pel Vicerectorat d'Ordenació Acadèmica i Professorat, i escoltat el director del Departament a què està adscrita la plaça.
  
Onze. Informació
  
La informació referent a aquesta convocatòria i el seu procés serà facilitada en la Unitat d'Accés PDI (antic Concursos Docents) del Servei de Selecció i Formació, de 09.00 a 14.00 hores (Tel.: 965 90 34 00, Ext. 3040) de dilluns a divendres. També podrà consultar-se en el web de la Universitat d'Alacant, en la adreça http://www.ua.es/va/normativa/empleo/docencia.html.
  
Alacant, 4 d'octubre de 2004.- El vicerector d'Ordenació Acadèmica i Professorat: Miguel Louis Cereceda.
  
ANNEX I
  
COMISSIÓ DE SELECCIÓ Nº: 21
  
PLAÇA: DC02107
  
CATEGORIA: Professor Associat (LOU)
  
ÀREA DE CONEIXEMENT: Dret Penal
  
DEPARTAMENT: Dret Internacional Públic i Dret Penal
  
ACTIVITAT: Activitats docents en horari de matí vinculades a l'àrea de Dret Penal, segons l'horari establit en les diferents titulacions en què s'impartisquen les assignatures.
  
DEDICACIÓ: Parcial (4+4)
  
DURACIÓ: Des de la firma del contracte fins al 30/9/2005, condicionada a la situació de la plaça núm. DF00108.
  
CENTRE: Facultat de Dret
  
COMISSIÓ DE SELECCIÓ Nº: 142
  
PLAÇA: DC02741
  
CATEGORIA: Professor Associat (LOU)
  
ÀREA DE CONEIXEMENT: Organització d'Empreses
  
DEPARTAMENT: Organització d'Empreses
  
ACTIVITAT: Col·laborar en les tasques docents que li asigne el departament relacionades amb l'àrea de coneixement d'Organització d'Empreses.
  
DEDICACIÓ: Parcial (6+6)
  
DURACIÓ: Des de la firma del contracte fins al 30/9/2005.
  
CENTRE: E.U. d'Estudis Empresarials Germán Bernacer
  
COMISSIÓ DE SELECCIÓ Nº: 81
  
PLAÇA: DC02476
  
CATEGORIA: Professor Associat (LOU)
  
ÀREA DE CONEIXEMENT: Economia Financera i Comptabilitat
  
DEPARTAMENT: Economia Financera, Comptabilitat i Màrqueting
  
ACTIVITAT: Col·laborar en les tasques docents que li asigne el departament.
  
DEDICACIÓ: Parcial (3+3)
  
DURACIÓ: Des de la firma del contracte fins al 30/9/2005.
  
CENTRE: Facultat de Ciències Econòmiques i Empresarials
  
COMISSIÓ DE SELECCIÓ Nº: 81
  
PLAÇA: DC02842
  
CATEGORIA: Ajudant (LOU)
  
ÀREA DE CONEIXEMENT: Economia Financera i Comptabilitat
  
DEPARTAMENT: Economia Financera, Comptabilitat i Màrqueting
  
ACTIVITAT: Docència en Comptabilitat.
  
DEDICACIÓ: Completa
  
DURACIÓ: Dos anys des de la firma del contracte.
  
CENTRE: Facultat de Ciències Econòmiques i Empresarials
  
COMISSIÓ DE SELECCIÓ Nº: 118
  
PLAÇA: DC02804
  
CATEGORIA: Professor Associat (LOU)
  
ÀREA DE CONEIXEMENT: Economia Financera i Comptabilitat
  
DEPARTAMENT: Economia Financera, Comptabilitat i Màrqueting
  
ACTIVITAT: Pràctiques d'Aplicacions Empresarials Avançades.
  
DEDICACIÓ: Parcial (3+3)
  
DURACIÓ: Des de la firma del contracte fins al 30/9/2005.
  
CENTRE: Escola Politècnica Superior
  
COMISSIÓ DE SELECCIÓ Nº: 46
  
PLAÇA: DC02794
  
CATEGORIA: Professor Associat (LOU)
  
ÀREA DE CONEIXEMENT: Didàctica i Organització Escolar
  
DEPARTAMENT: Didàctica General i Didàctiques Específiques
  
ACTIVITAT: Pedagogia 0-6. Didàctica General, per a l'especialitat d'Educació Infantil. Docència en valencià i castellà.
  
DEDICACIÓ: Parcial (4+4)
  
DURACIÓ: Des de la firma del contracte fins al 30/9/2005, condicionada a la situació de la plaça núm. DF00979.
  
CENTRE: Facultat d'Educació
  
COMISSIÓ DE SELECCIÓ Nº: 8
  
PLAÇA: DC02319
  
CATEGORIA: Professor Associat (LOU)
  
ÀREA DE CONEIXEMENT: Filologia Alemanya
  
DEPARTAMENT: Filologies Integrades
  
ACTIVITAT: Llengua Alemanya I (Grup A). Pràctica oral sobre temes de la societat alemanya actual.
  
DEDICACIÓ: Parcial (4+4)
  
DURACIÓ: Desde firma de contracte fins el 30/9/2005.
  
CENTRE: Facultat de Filosofia i Lletres
  
COMISSIÓ DE SELECCIÓ Nº: 2
  
PLAÇA: DC01985
  
CATEGORIA: Professor Associat (LOU)
  
ÀREA DE CONEIXEMENT: Fonaments de l'Anàlisi Econòmica
  
DEPARTAMENT: Fonaments de l'Anàlisi Econòmica
  
ACTIVITAT: Docència en Matemàtiques i/o Estadística. Torn de matí.
  
DEDICACIÓ: Parcial (6+6)
  
DURACIÓ: Des de la firma del contracte fins al 30/09/2005.
  
CENTRE: Facultat de Ciències Econòmiques i Empresarials
  
COMISSIÓ DE SELECCIÓ Nº: 2
  
PLAÇA: V0016
  
CATEGORIA: Professor Visitant (LOU)
  
ÀREA DE CONEIXEMENT: Fonaments de l'Anàlisi Econòmica
  
DEPARTAMENT: Fonaments de l'Anàlisi Econòmica
  
ACTIVITAT: Docència i investigació en Microeconomia.
  
DEDICACIÓ: Completa
  
DURACIÓ: Desde la firma del contracte fins al 30/9/2005.
  
CENTRE: Facultat de Ciències Econòmiques i Empresarials
  
COMISSIÓ DE SELECCIÓ Nº: 2
  
PLAÇA: V0020
  
CATEGORIA: Professor Visitant (LOU)
  
ÀREA DE CONEIXEMENT: Fonaments de l'Anàlisi Econòmica
  
DEPARTAMENT: Fonaments de l'Anàlisi Econòmica
  
ACTIVITAT: Docència i investigació en Macroeconomia.
  
DEDICACIÓ: Completa
  
DURACIÓ: Des de la firma del contracte fins al 30/9/2005.
  
CENTRE: Facultat de Ciències Econòmiques i Empresarials
  
COMISSIÓ DE SELECCIÓ Nº: 177
  
PLAÇA: DC02165
  
CATEGORIA: Professor Associat (LOU)
  
ÀREA DE CONEIXEMENT: Didàctica de les Ciències Socials
  
DEPARTAMENT: Innovació i Formació Didàctica
  
ACTIVITAT: Didàctica de les Ciències Socials en l'horari establit pel Centre.
  
DEDICACIÓ: Parcial (3+3)
  
DURACIÓ: Des de la firma del contracte fins al 30/9/2005, condicionada a la situació de la plaça núm. DF00701.
  
CENTRE: Facultat d'Educació
  
COMISSIÓ DE SELECCIÓ Nº: 186
  
PLAÇA: DC02808
  
CATEGORIA: Professor Ajudant Doctor
  
ÀREA DE CONEIXEMENT: Antropologia Social
  
DEPARTAMENT: Humanitats Contemporànies
  
ACTIVITAT: Alimentació i cultura, Trastorns del comportament alimentari i Antropologia de l'alimentació.
  
DEDICACIÓ: Completa
  
DURACIÓ: Dos anys des de la firma del contracte.
  
CENTRE: E.U. d'Infermeria
  
COMISSIÓ DE SELECCIÓ Nº: 42
  
PLAÇA: DC00697
  
CATEGORIA: Professor Associat (LOU)
  
ÀREA DE CONEIXEMENT: Òptica
  
DEPARTAMENT: Interuniversitari d'Òptica
  
ACTIVITAT: Optometria II i Tecnologia Òptica I. Horari de matí i de vesprada.
  
DEDICACIÓ: Parcial (6+6)
  
DURACIÓ: Des de la firma del contracte fins al 30/9/2005.
  
CENTRE: E.U. d'Òptica i Optometria
  
COMISSIÓ DE SELECCIÓ Nº: 42
  
PLAÇA: DC02843
  
CATEGORIA: Professor Associat (LOU)
  
ÀREA DE CONEIXEMENT: Òptica
  
DEPARTAMENT: Interuniversitari d'Òptica
  
ACTIVITAT: Física i Òptica Instrumental de la Diplomatura d'Òptica i Optometria. Horari de vesprada.
  
DEDICACIÓ: Parcial (4+4)
  
DURACIÓ: Des de la firma del contracte fins al 30/9/2005, condicionada a la situació de la plaça núm. DF00721.
  
CENTRE: E.U. d'Òptica i Optometria
  
COMISSIÓ DE SELECCIÓ Nº: 109
  
PLAÇA: DC02640
  
CATEGORIA: Professor Associat (LOU)
  
ÀREA DE CONEIXEMENT: Expressió Gràfica Arquitectònica
  
DEPARTAMENT: Expressió Gràfica i Cartografia
  
ACTIVITAT: Impartir docència específicament en l'assignatura Disseny Assistit per ordinador de la carrera Arquitectura Tècnica i assignatures de l'àrea.
  
DEDICACIÓ: Parcial (5+5)
  
DURACIÓ: Des de la firma del contracte fins al 30/9/2005.
  
CENTRE: Escola Politècnica Superior
  
COMISSIÓ DE SELECCIÓ Nº: 110
  
PLAÇA: DC02833
  
CATEGORIA: Professor Associat (LOU)
  
ÀREA DE CONEIXEMENT: Construccions Arquitectòniques
  
DEPARTAMENT: Construccions Arquitectòniques
  
ACTIVITAT: Instal·lacions en edificis i Infraestructures urbanes. Tasques docents que li assigne el Departament.
  
DEDICACIÓ: Parcial (3+3)
  
DURACIÓ: Des de la firma del contracte fins al 30/9/2005.
  
CENTRE: Escola Politècnica Superior
  
COMISSIÓ DE SELECCIÓ Nº: 107
  
PLAÇA: DC01774
  
CATEGORIA: Professor Associat (LOU)
  
ÀREA DE CONEIXEMENT: Enginyeria de Sistemes i Automàtica
  
DEPARTAMENT: Física, Enginyeria de Sistemes i Teoria de Senyal
  
ACTIVITAT: Xarxes i Sistemes de Transport de Dades en les titulacions d'Informàtica de l'Escola Politècnica Superior. Horari de Vesprada.
  
DEDICACIÓ: Parcial (4+4)
  
DURACIÓ: Des de la firma del contracte fins al 30/9/2005, condicionada a la situació de la plaça núm. DF02209.
  
CENTRE: Escola Politècnica Superior
  
COMISSIÓ DE SELECCIÓ Nº: 140
  
PLAÇA: DC02575
  
CATEGORIA: Professor Associat (LOU)
  
ÀREA DE CONEIXEMENT: Biologia Cel·lular
  
DEPARTAMENT: Biotecnologia
  
ACTIVITAT: Docència en les assignatures Mètodes i Tècniques en Paleobiologia, Paleopatologia i Biologia Forense. 2n quadrimestre. Horari de vesprada.
  
DEDICACIÓ: Parcial (6+6)
  
DURACIÓ: Des de la firma del contracte fins al 30/9/2005, condicionada a la situació de la plaça núm. DF02383.
  
CENTRE: Facultat de Ciències
  
COMISSIÓ DE SELECCIÓ Nº: 154
  
PLAÇA: DC02846
  
CATEGORIA: Professor Associat (LOU)
  
ÀREA DE CONEIXEMENT: Psicologia Evolutiva i de l'Educació
  
DEPARTAMENT: Sociologia II, Psicologia, Comunicació i Didàctica
  
ACTIVITAT: Docència en assignatures adscrites a l'àrea de Psicologia Evolutiva i de l'Educació. Horari de matí durant el 1er quadrimestre i de vesprada durant el 2n quadrimestre.
  
DEDICACIÓ: Parcial (6+6)
  
DURACIÓ: Des de la firma del contracte fins al 30/9/2005, condicionada a la situació de la plaça núm. DF00529.
  
CENTRE: Facultat d'Educació
  
COMISSIÓ DE SELECCIÓ Nº: 166
  
PLAÇA: DC01756
  
CATEGORIA: Professor Associat (LOU)
  
ÀREA DE CONEIXEMENT: Genètica
  
DEPARTAMENT: Fisiologia, Genètica i Microbiologia
  
ACTIVITAT: Genètica Molecular i Enginyeria Genètica.
  
DEDICACIÓ: Parcial (3+3)
  
DURACIÓ: Des de firma de contracte fins el 30/9/2005.
  
CENTRE: Facultat de Ciències
  
COMISSIÓ DE SELECCIÓ Nº: 166
  
PLAÇA: DC02816
  
CATEGORIA: Professor Ajudant Doctor
  
ÀREA DE CONEIXEMENT: Genètica
  
DEPARTAMENT: Fisiologia, Genètica i Microbiologia
  
ACTIVITAT: Genètica Molecular.
  
DEDICACIÓ: Completa
  
DURACIÓ: Dos anys des de la firma del contracte.
  
CENTRE: Facultat de Ciències
  
COMISSIÓ DE SELECCIÓ Nº: 187
  
PLAÇA: DC02844
  
CATEGORIA: Professor Associat (LOU)
  
ÀREA DE CONEIXEMENT: Nutrició i Bromatologia
  
DEPARTAMENT: Química Analítica, Nutrició i Bromatologia
  
ACTIVITAT: Docència en les assignatures Dietètica i Nutrició i Fonaments de Nutrició i Bromatologia. Col·laborar en les tasques docents que li asigne el departament.
  
DEDICACIÓ: Parcial (3+3)
  
DURACIÓ: Des de la firma del contracte fins al 30/9/2005, condicionada a la situació de la plaça núm. DF00197.
  
CENTRE: Facultat d'Educació
  
ANNEX IV
  
AJUDANTS
  
BAREM GENERAL DE LES COMISSIONS DE SELECCIÓ PER A LA CONTRACTACIÓ D'AJUDANTS LOU. Aprovat en Consell de Govern de 26 de novembre del 2002.
  
Criteris rellevants per a valorar la formació en la investigació i docència universitàries.
  
1. Expedient acadèmic global de 0 a 1 punt.
  
2. Expedient acadèmic específic (matèries
  
 o especialitats afins amb la plaça objecte
  
 del concurs) de 0 a 2 punts.
  
3. Valoració, si és procedent, de les
  
 investigacions i treballs realitzats, incidint
  
 especialment en l'àrea de coneixement de
  
 la plaça que es convoca. de 0 a 4 punts.
  
4. Valoració de la formació prèvia en l'àrea
  
 de coneixement de la plaça objecte de
  
 concurs de 0 a 1 punt.
  
5. Expectatives de formació en relació amb
  
 la plaça objecte del concurs de 0 a 1 punt.
  
6. Altres mèrits(cursos, publicacions,
  
 coneixement de valencià, etc.) de 0 a 1 punt.
  
PUNTUACIÓ MÍNIMA PER A L'ADJUDICACIÓ DE LA PLAÇA: 3,5 PUNTS.
  
ANNEX V
  
PROFESSOR AJUDANT DOCTOR
  
BAREM GENERAL DE LES COMISSIONS DE SELECCIÓ PER A LA CONTRACTACIÓ DE PROFESSORS AJUDANTS DOCTORS. Aprovat en Consell de Govern de 19 de juny del 2003.
  
1. Formació Acadèmica i experiència docent de 0 a 3 punts
  
Paràmetres establits en l'Annex IV 2.1 de la Resolució de 17 d'octubre del 2002, de la Direcció General d'Universitats.
  
2. Activitat investigadora de 0 a 4 punts
  
Paràmetres establits en l'Annex IV 2.2 de la Resolució de 17 d'octubre del 2002, de la Direcció General d'Universitats.
  
3. Estades en centres nacionals i estrangers i ajudes rebudes de 0 a 1 punt
  
Paràmetres establits en l'Annex IV 2.3 de la Resolució de 17 d'octubre del 2002, de la Direcció General d'Universitats.
  
4. Participació en projectes d'investigació de 0 a 1 punt
  
Paràmetres establits en l'Annex IV 2.4 de la Resolució de 17 d'octubre del 2002, de la Direcció General d'Universitats.
  
5. Altres mèrits de 0 a 1 punt
  
Diversa. Coneixement del valencià.
  
 ANNEX VI
  
PROFESSORAT ASSOCIAT
  
BAREM GENERAL DE LES COMISSIONS DE SELECCIÓ PER A JUTJAR LES PLACES DE PROFESSORS ASSOCIATS. Aprovat en Consell de Govern de 26 de novembre del 2002.
  
IA. Criteris rellevants per a valorar la formació en la investigació i docència universitàries (de 0 a 2 punts).
  
1. Expedient acadèmic global de 0 a 1 punt.
  
2. Labor investigadora i docent de 0 a 0,5 punt.
  
3. Altres mèrits (cursos, conferències,
  
 coneixement de valencià, etc. de 0 a 0,5 punt.
  
IB. Idoneïtat derivada de l'experiència professional (de 0 a 3 punts).
  
1. Anys d'exercici professional i nivell
  
 professional adquirit de 0 a 1 punt.
  
2. Participació en concursos o proves de
  
 selecció relacionats amb la seua professió
  
 i resultat obtingut en els mateixos de 0 a 0,25 punts.
  
3. Acreditació de l'especialització en
  
 relació amb la plaça objecte
  
 del concurs de 0 a 1,50 punts.
  
4. Valoració de la coherència en la
  
 trajectòria professional de 0 a 0,25 punts.
  
IIA. Puntuació màxima: 3 punts per als 2 apartats següents:
  
1. Expedient acadèmic específic (matèries o
  
 especialitats afins amb la plaça objecte
  
 del concurs) de 0 a 1 punts.
  
2. Labor desenrotllada en treballs
  
 relacionats amb la plaça objecte del
  
 concurs, així com l'activitat prèvia docent
  
 i investigadora relacionada amb l'àrea de
  
 coneixement de la plaça objecte
  
 del concurs de 0 a 2 punts.
  
IIB. Puntuació màxima: 2 punts per als 2 apartats següents:
  
1. Experiència i formació prèvia en relació amb
  
 la plaça objecte del concurs de 0 a 1 punt.
  
2. Valoració de les aptituds docents i
  
 investigadores del candidat que permeten
  
 prevore una adequada integració del
  
 candidat en les labors acadèmiques de
  
 l'àrea de coneixement de 0 a 1 punt.
  
PUNTUACIÓ MÍNIMA PER A L'ADJUDICACIÓ DE LA PLAÇA: 3,5 PUNTS.
  
ANNEX VII
  
PROFESSORAT VISITANT
  
BAREM GENERAL DE LES COMISSIONS DE SELECCIÓ PER A JUTJAR LES PLACES DE PROFESSORS VISITANTS LOU. Aprovat en Consell de Govern de 26 de novembre del 2002.
  
Criteris rellevants per a valorar la formació en la investigació i docència universitàries
  
1. Valoració, si és procedent, de les
  
 investigacions i treballs realitzats,
  
 incidintespecialment en l'àrea de
  
 coneixement de la plaça que es convoca de 0 a 4 punts.
  
2. Valoració de la formació prèvia en l'àrea
  
 de coneixement de la plaça objecte
  
 de concurso de 0 a 1 punt.
  
3. Adequació del perfil docent i
  
 investigador a la plaça objecte del concurs de 0 a 4 punts.
  
4. Altres mèrits (cursos, publicacions,
  
 coneixement de valencià, etc) de 0 a 1 punt.